CELEX: 62021TN0677
Language: el
Date: 2021-10-18 00:00:00
Title: Υπόθεση T-677/21: Προσφυγή-αγωγή της 18ης Οκτωβρίου 2021 — TL κατά Επιτροπής

13.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 502/40
            
         
      Προσφυγή-αγωγή της 18ης Οκτωβρίου 2021 — TL κατά Επιτροπής
      (Υπόθεση T-677/21)
      (2021/C 502/60)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: TL (εκπρόσωποι: L. Levi και N. Flandin, δικηγόροι)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την έκθεση εξέλιξης σταδιοδρομίας της προσφεύγουσας-ενάγουσας (στο εξής: ΕΕΣ) για το 2019·
               
            
                  —
               
               
                  επικουρικώς, να ακυρώσει την ΕΕΣ κατά το μέρος που περιλαμβάνει τα αμφισβητούμενα σχόλια·
               
            
                  —
               
               
                  παραλλήλως, και εφόσον κριθεί αναγκαίο, να ακυρώσει την απόφαση της καθής-εναγομένης της 8ης Ιουλίου 2021 με την οποία απορρίφθηκε η διοικητική ένσταση την οποία άσκησε η προσφεύγουσα-ενάγουσα κατά της ΕΕΣ·
               
            
                  —
               
               
                  να επιδικάσει χρηματική ικανοποίηση της ηθικής βλάβης που υπέστη η προσφεύγουσα-ενάγουσα· και
               
            
                  —
               
               
                  να καταδικάσει την καθής-εναγομένη στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει τρεις λόγους.
      
                  1.
               
               
                  Με τον πρώτο λόγο ακυρώσεως υποστηρίζεται ότι, καθόσον δεν είχε τεθεί οποιοσδήποτε στόχος για το έτος 2019, η καθής-εναγομένη δεν ήταν σε θέση να προβεί σε ορθή και δίκαιη εκτίμηση των επιδόσεων της προσφεύγουσας-ενάγουσας κατά το 2019. Υποστηρίζεται ότι αυτή η έλλειψη στόχων οδήγησε σε πρόδηλα σφάλματα εκτίμησης κατά παράβαση του καθήκοντος μέριμνας και της αρχής της χρηστής διοίκησης.
               
            
                  2.
               
               
                  Με τον δεύτερο λόγο ακυρώσεως υποστηρίζεται ότι η καθής-εναγομένη ενήργησε κατά παράβαση του άρθρου 43 του ΚΥΚ και των Guidance for Reporting Officers (κατευθυντηρίων οδηγιών για τους βαθμολογητές). Υποστηρίζεται, επίσης, ότι η καθής-εναγομένη υπέπεσε σε πρόδηλα σφάλματα εκτίμησης και ενήργησε κατά κατάχρηση εξουσίας. Η προσφεύγουσα-ενάγουσα υποστηρίζει περαιτέρω ότι η καθής-εναγομένη ενήργησε κατά παράβαση του καθήκοντος μέριμνας και της αρχής της χρηστής διοίκησης.
               
            
                  3.
               
               
                  Με τον τρίτο λόγο ακυρώσεως υποστηρίζεται ότι η καθής-εναγομένη παρέβη το άρθρο 292, παράγραφος 2, ΣΛΕΕ, σε συνδυασμό με το άρθρο 25, παράγραφος 2, του ΚΥΚ και το άρθρο 41, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης.